Sablon a versenyre beküldendő pályamű elkészítéséhez

**Csapatnév**

Szerző1, Szerző2, Szerző3

Felkészítő:

Intézmény neve, címe

1. Bevezetés

A versenyben részt vevő csapatoknak az ebben a sablonban megadott formai követelményeknek megfelelő pályamunkát kell készíteniük, ugyanis a verseny szekcióinak zsűrije által legjobbnak ítélt pályaművekből egy konferenciakötet készül. A pályamunka elkészítésekor ennek a sablonnak a kitöltésével biztosítható a beküldött pályaművek egységes szerkezete és külalakja. A kiadvány szerkesztése során a beküldött dolgozatok végső formátuma kis mértékben megváltozhat.

A pályamunkának egy hasábosnak kell lennie és a hossza nem haladhatja meg a 4 oldalt. Az egyes fejezeteket sorszámmal kell ellátni a fejezetcímek előtti térköznek 6 pt, utána 3 pt-nek kell lennie. A fejezetcím 12-es, félkövér Cambria betűtípusúnak kell lennie. A fejezeteken belüli bekezdéseknek az első kivételével behúzással kell kezdődniük. A bekezdések közötti térköz 0 pt. A bekezdésekben 10-es, normál Cambria betűtípust kell alkalmazni, a szöveg elrendezésének sorkizártnak kell lennie.

A dolgozat tartalmazzon bevezetést, a probléma megoldásának menetét és az elért eredményeket bemutató fejezeteket. Ezen túlmenően további fejezetek, illetve az alfejezetek szükség szerint hozzáadhatók.

A pályamunka bevezető részében a pályamunkában megoldott problémakört kell bemutatnia a csapatnak. A bevezető rész nem tartalmazhat alfejezeteket.

1. Létező, hasonló megoldások bemutatása

A csapatnak szakirodalmi kutatást kell végezni azt illetően, hogy vannak-e már létező, az általuk készített szoftverhez vagy eszközhöz hasonló termék vagy fejlesztés. A hasonló termékeket, fejlesztéseket ebben a fejezetben kell bemutatni és jelölni kell a szakirodalmi hivatkozást a pályamunka végén az irodalomjegyzékben.

1. Probléma megoldásának menete

A kitűzött cél, illetve megoldandó probléma rövid és lényegre törő ismertetése után a megvalósítás menetét, annak főbb állomásait, valamint a megvalósítás során felmerülő problémákat és azok megoldását kell bemutatnia a csapatoknak.

Az alfejezetek alkalmazásával tagoltabbá tehető a pályamunka szerkezete, mely nagyban segítheti az elvégzett feladat jobb megértését. **A probléma ismertetése és a saját megoldás bemutatása kerüljön külön alfejezetbe!**

* 1. A probléma ismertetése


Ebben az alfejezetben kell leírni, hogy milyen problémára kínál megoldást az adott pályamunka.

* 1. A javasolt megoldás bemutatása

A dolgozat tartalmazhat ábrákat, táblázatokat és egyenleteket is, amennyiben ez szükséges. Az ábrákra, táblázatokra és egyenletekre vonatkozó formázási feltételek az alábbi alfejezetekben olvashatóak.

* 1. Ábrák

Az ábrát mindig középre zártan kell elhelyezni. Az ábrák előtt és után a térköznek 6pt-nek kell lennie. Az ábrafeliratnak az ábra alatt kell elhelyezkednie. A feliratnak 10-es, félkövér, Cambria betűtípusúnak kell lennie. Az ábrára mindig hivatkozni kell a szövegben az ábra sorszámának feltüntetésével. Például: A négykerekű mobilrobotról készült fénykép az 1. ábrán látható.



1. ábra: A négykerekű mobilrobot

* 1. Egyenletek

Az egyenleteket mindig középre zártan kell elhelyezni. Az egyenletek előtt és után a térköznek 6 pt-nek kell lennie. Az egyenlet sorszámát mindig az egyenlet mellett jobbról kell elhelyezni egy zárójelben. A sorszámnak 10-es, normál, Cambria betűtípusúnak kell lennie. Az egyenletre mindig hivatkozni kell a szövegben a sorszámának feltüntetésével. Például: Egy egyszerű összeadás látható az (1) egyenletben.

(1)

* 1. Táblázatok

A táblázatokat mindig középre zártan kell elhelyezni. A táblázat feliratának mindig a táblázat alján kell elhelyezkednie. A táblázatban lévő adatoknak 10-es, normál, Cambria betűtípusúnak kell lenniük. A táblázat címének és feliratának 10-es, félkövér, Cambria betűtípusúnak kell lenniük. A táblázatra mindig hivatkozni kell a szövegben a táblázat sorszámának feltüntetésével. Például: A mintaadatok az 1. táblázatban láthatóak.

|  |  |
| --- | --- |
| Mintatáblázat | |
| 1.sor | 10 |
| 2.sor | 5 |

1. táblázat: A mintatáblázat

1. Elért eredmények

A pályamunka elért eredmények fejezetében sorolja fel a munkával elért saját eredményeket, kitérve annak előnyeire, hasznosságára. Fontos, hogy ez alapján a fejezet alapján a bírálók számára egyértelműen kiderüljön az elvégzett munka mennyisége, minősége, hasznossága. A bíráló bizottság az alábbi szempontok szerint fogja értékelni a beküldött pályamunkát:

* az ötlet újszerűsége
* megoldás eredetisége,
* a megoldott probléma fontossága, széles körű használhatósága,
* a megoldás szakmai minősége, igényessége,
* az elkészült pályamű logikus, világos, bemutatása.

A versenyre új, máshol még be nem mutatott pályamunkákat várunk. A pályamunka elfogadásra kerül abban ez esetben is, ha a más versenyeken bemutatott eredményekhez képest újdonságokat, vagy valamilyen továbbfejlesztést tartalmaz. Ebben az esetben a pályamunka korábbi szerepléseit a regisztrációkor jelezni kell.

Az elért eredmények fejezet nem tartalmazhat alfejezeteket.

1. A mesterséges intelligencia használata a pályamunka elkészítése során

Ebben az alfejezetben ki kell térni arra, hogy a pályamunka során a csapat használt-e és hogyan használta a nagy nyelvi modelleket és a mesterséges intelligenciát. Ide értendő a ChatGPT és a fejlesztés során használt Copilot is, de amennyiben letöltött neurális háló struktúra vagy mások által közzétett nyelvi modell (pl. Hugging Face-ről vagy GitHub-ról) lett felhasználva, azt is fel kell itt és az irodalomjegyzékben is tűntetni. Arról is nyilatkozni kell ebben a fejezetben, ha nem lett felhasználva a pályamunka megvalósításához semmilyen mesterséges intelligencia.

1. A pályamunka korábbi bemutatása

Ebben a fejezetben le kell írni, hogy a pályamunka be lett-e már mutatva valahol és ahhoz képest milyen további fejlesztések történtek erre a versenyre. Azt is le kell írni, ha a pályamunka eddig még nem lett bemutatva sehol máshol.

Irodalomjegyzék

1. Gyetván Károly: Analóg áramkörök mérései. Műszaki Könyvkiadó, 2024.
2. SZIIV verseny honlapja: <https://www.inf.u-szeged.hu/sziiv>, (Utolsó megtekintés dátuma: 2025. 10. 13.)
3. Kupcsikné Fitus Ilona: Az online számonkérés tapasztalatai adatfeldolgozási és matematikai témákból, *a XXVII. Multimédia az oktatásban nemzetközi konferencia kiadványa*, pp. 83-90, 2021.
4. Félegyházi Dávid, Korom Richárd, Németh Gábor: Feladatgenerálás relációs adatbázissémák normalizálásához, *a XXVII. Multimédia az oktatásban nemzetközi konferencia kiadványa*, pp. 91-95, 2021.